ไฟแนนซ์ทูเดย์
...เสียงจากปลัดคลัง รังสรรค์ ศรีวรศาสตร์ บ่นอุบว่า ปิดบัญชีโครงการรับจำนำข้าวไม่ลง เพราะองค์การคลังสินค้า (อคส.) และองค์การตลาดเพื่อเกษตรกร (อ.ต.ก.) ส่งตัวเลขข้าวสารที่เหลืออยู่ในสต๊อกได้ไม่ครบ ทำให้การปิดโครงการยืดเยื้อจากกำหนดเดิมในเดือน ก.ย.นี้ เป็นไม่มีกำหนด จนกว่าจะมีการส่งเอกสารให้ครบ
27 ต.ค. 2557

...เสียงจากปลัดคลัง รังสรรค์ ศรีวรศาสตร์ บ่นอุบว่า ปิดบัญชีโครงการรับจำนำข้าวไม่ลง เพราะองค์การคลังสินค้า (อคส.) และองค์การตลาดเพื่อเกษตรกร (อ.ต.ก.) ส่งตัวเลขข้าวสารที่เหลืออยู่ในสต๊อกได้ไม่ครบ ทำให้การปิดโครงการยืดเยื้อจากกำหนดเดิมในเดือน ก.ย.นี้ เป็นไม่มีกำหนด จนกว่าจะมีการส่งเอกสารให้ครบ
...ได้ยินมาจากสนามบินน้ำ ว่า ที่ปรึกษา รมว.พาณิชย์ ก็อารมณ์เสียกับการทำงานของรัฐวิสาหกิจ ในกำกับดูแลมากถึงกับออกปากกับ พล.อ.ฉัตรชัย สาริกัลยะ รมว.พาณิชย์ ว่าถึงเวลาต้องยกเครื่ององค์กรกันใหม่แล้ว เพราะปล่อยให้ระบบบริหารงานแย่มานานเกินไป
...หลังจาก พิพัฒน์ อัสสมงคล ผู้ช่วยผู้จัดการใหญ่อาวุโส สาย GTS ธนาคารไทยพาณิชย์ ไปลงนามบันทึกข้อตกลงร่วมมือกับ ยูเลอร์ เฮอร์เมส (อาเซียน) กลุ่มบริษัทรับประกันเครดิตการส่งออก รายใหญ่ที่สุดในโลก ในโครงการแนะนำประกันการส่งออก (EIRP) ไม่รู้ว่ามีลูกค้ามาใช้บริการมากน้อยแค่ไหน เพราะส่งออกไทยยังหดตัว 
โครงการนี้ช่วยป้องกันความเสี่ยงจากการไม่ได้รับชำระค่าสินค้าจากผู้ซื้อ ทำให้บริการส่งออกของธนาคารครบวงจรมากขึ้น ถือได้ว่าส่งเสริมและช่วยเหลือผู้ประกอบการไทยให้มั่นใจในการทำธุรกรรมยิ่งขึ้น ขยายตลาดไปยังคู่ค้ารายใหม่หรือในประเทศใหม่ๆ ได้ เป็นงานเดียวกับพันธกิจของเอ็กซ์ซิมแบงก์
...นับเป็นช่วงสุญญากาศของเอ็กซ์ซิมแบงก์จริงๆ หลัง รมว.คลัง บ่นดังๆ ว่าการตัดสินเรื่องต่ออายุกรรมการผู้จัดการอยู่ในอำนาจของบอร์ดแบงก์ ไม่เกี่ยวกับรัฐมนตรี แต่ประธานบอร์ด นริศ ชัยสูตร อธิบดีกรมธนารักษ์ อาจยังไม่ว่างคิดอะไร เพราะคดีต่ออายุที่ราชพัสดุที่โดน ร้องเรียนยังเคลียร์ไม่จบ
...ขอแสดงความเสียใจกับ พี่ต๋อง วิชา กุลกอบเกียรติ ผู้อำนวยการอาวุโส สายงานสื่อสารและบริหาร แบรนด์ธนาคารธนชาต ที่สูญเสีย คุณแม่อัมพา กุลกอบเกียรติ ผู้ก่อตั้งอเนกกุศลศาลา (วิหารเซียน) พัทยา กำหนดสวดพระอภิธรรม ณ วัดเทพ…ศิรินทราวาส ราชวรวิหาร ศาลา 1 ถึงวันที่ 30 ต.ค. เวลา 19.00 น. และพระราชทานเพลิงในวันที่ 1 พ.ย. เวลา 17.00 น.
...สาระ ล่ำซำ กรรมการผู้จัดการ บริษัทเมืองไทยประกันชีวิต บินไปเป็นประธานงานบวช รัชดา พุ่มสุวรรณ ผู้ช่วยกรรมการผู้จัดการ ไกลถึงวัดไทยในอินเดีย ถือโอกาสแวะทำบุญที่สังเวชนียสถาน สถานที่สำคัญทางพระพุทธศาสนาในอินเดีย ช.ชดา ขออนุโมทนาบุญ